Δημοψήφισμα για τη «Φωνή» των Αβορίγινων και των Νησιωτών του Πορθμού Torres

Σύντομα οι Αυστραλοί ψηφοφόροι θα κληθούν να ψηφίσουν σε Δημοψήφισμα. Το Δημοψήφισμα θα θέσει το ερώτημα αν θα πρέπει να υπάρχει στο Σύνταγμα «Φωνή» των Αβορίγινων και των Νησιωτών του Πορθμού Torres στο Κοινοβούλιο. Το Κοινοβούλιο είναι το όργανο που θεσπίζει νόμους για την Αυστραλία.

Τι είναι η «Φωνή» στο Κοινοβούλιο;

Η «Φωνή» είναι ένας τρόπος για τους Αβορίγινες και τους Νησιώτες του Πορθμού Torres να συμβουλεύουν την κυβέρνηση σχετικά με τους νόμους που τους επηρεάζουν. Η ενσωμάτωση της «Φωνής» στο Σύνταγμα θα σημαίνει ότι η «Φωνή» θα έχει μόνιμο ρόλο στην παροχή συμβουλών προς την κυβέρνηση για θέματα που αφορούν τους λαούς Αβορίγινων και των Νησιωτών του Πορθμού Torres. Η «Φωνή» στο Κοινοβούλιο θα είναι μια ευκαιρία για την συνταγματική αναγνώριση των λαών Αβορίγινων και των Νησιωτών του Πορθμού Torres και για την αναγνώριση και τον εορτασμό του πολιτισμού τους.

Γιατί οι Αβορίγινες και οι Νησιώτες του Πορθμού Torres ζητούν «Φωνή» στο Κοινοβούλιο;

Οι Αβορίγινες και οι Νησιώτες του Πορθμού Torres ζητούν την αναγνώρισή τους από την κυβέρνηση εδώ και σχεδόν 100 χρόνια. Οι Αβορίγινες και οι Νησιώτες του Πορθμού Torres γνωρίζουν καλύτερα τις κοινότητες και τον πολιτισμό τους. Γνωρίζουν τις καλύτερες λύσεις για να ανταποκριθούν στις προκλήσεις που αντιμετωπίζουν οι κοινότητές τους, για να δημιουργήσουν μια πιο δίκαιη και ισότιμη εμπειρία για τους Αβορίγινες και τους Νησιώτες του Πορθμού Torres.

Ποιος θα είναι ο ρόλος της «Φωνής» στο Κοινοβούλιο;

Η «Φωνή» θα ακούει τις συμβουλές των Αβορίγινων και των Νησιωτών του Πορθμού Torres για θέματα που επηρεάζουν τη ζωή τους, ώστε η κυβέρνηση να μπορεί να λαμβάνει καλύτερες αποφάσεις που επηρεάζουν τους Αβορίγινες και τους Νησιώτες του Πορθμού Torres.

Ποιος θα αντιπροσωπεύει τη «Φωνή» στο Κοινοβούλιο;

Η «Φωνή» θα απαρτίζεται από μια ομάδα Αβορίγινων και Νησιωτών του Πορθμού Torres κάθε πολιτείας και επικράτειας, συμπεριλαμβανομένων των απομακρυσμένων περιοχών. Οι εκπρόσωποι θα επιλέγονται από τους Αβορίγινες και τους Νησιώτες του Πορθμού Torres στην περιοχή τους.

Ζητήθηκε η γνώμη των Αβορίγινων και των Νησιωτών του Πορθμού Torres σχετικά με τη «Φωνή» στο Κοινοβούλιο;

Χιλιάδες Αβορίγινες και Νησιώτες του Πορθμού Torres έχουν δώσει συμβουλές εδώ και πολλά χρόνια σχετικά με το γιατί χρειάζεται η «Φωνή» και πώς θα πρέπει να λειτουργεί. Άνω του 80% των Αβορίγινων και των Νησιωτών του Πορθμού Torres υποστηρίζουν τη «Φωνή» στο Κοινοβούλιο.

Τι λένε οι νομικοί εμπειρογνώμονες;

Οι συνταγματολόγοι, συμπεριλαμβανομένων εκείνων που εκπροσωπούν την Ομοσπονδιακή Κυβέρνηση, δήλωσαν ότι η «Φωνή» είναι νομικά ορθή και θα βελτιώσει το κυβερνητικό μας σύστημα.

Μπορεί η «Φωνή» να θεσπίζει νόμους;

Όχι. Η «Φωνή» δεν θα έχει την εξουσία να θεσπίζει νόμους. Θα παρέχει μόνο συμβουλές για θέματα που επηρεάζουν τους Αβορίγινες και τους Νησιώτες του Πορθμού Torres.

Ποιο ερώτημα θα θέσει το δημοψήφισμα για τη «Φωνή» των Αβορίγινων και των Νησιωτών του Πορθμού Torres;

"Πρόταση Νόμου: Τροποποίηση του Συντάγματος για την αναγνώριση των Αβορίγινων και των Νησιωτών του Πορθμού Torres της Αυστραλίας με την καθιέρωση της «Φωνής» των Αβορίγινων και των Νησιωτών του Πορθμού Torres. Εγκρίνετε αυτή την προτεινόμενη τροποποίηση;"

Πώς θα ψηφίσω στο Δημοψήφισμα;?

Τα δημοψηφίσματα είναι σαν τις εκλογές. Θα σας δοθεί ένα ψηφοδέλτιο με την παραπάνω ερώτηση και θα πρέπει να γράψετε ‘YES’ (ΝΑΙ) ή ‘NO’ (ΟΧΙ) στα Aγγλικά για να μετρήσει η ψήφος σας. Αν γράψετε YES’ σημαίνει ότι συμφωνείτε ότι οι Αβορίγινες και οι Νησιώτες του Πορθμού Torres πρέπει να έχουν φωνή σε θέματα που τους επηρεάζουν άμεσα.

Τι θα συμβεί εάν η πλειοψηφία των πολιτών ψηφίσει ‘YES’ (ΝΑΙ);

Εάν η πλειοψηφία των πολιτών ψηφίσει Yes για τη «Φωνή», τότε η κυβέρνηση θα διαβουλευτεί με τους Αβορίγινες και τους Νησιώτες του Πορθμού Torres για να οριστικοποιήσει τον σχεδιασμό και να ψηφίσει τους σχετικούς νόμους για τη δημιουργία της «Φωνής».

Τι θα συμβεί εάν η πλειοψηφία των πολιτών ψηφίσει ‘NO’ (ΟΧΙ);

Εάν η πλειοψηφία των πολιτών ψηφίσει ‘No’, δεν θα αλλάξει τίποτα. Τα προβλήματα που αντιμετωπίζουν οι Αβορίγινες και οι Νησιώτες του Πορθμού Torres θα συνεχίσουν να υφίστανται. Η ψήφος ‘No’ σημαίνει ότι ψηφίζετε ΟΧΙ στη «Φωνή», δεν υπάρχει εναλλακτική λύση για την υποστήριξη των Αβορίγινων και των Νησιωτών του Πορθμού Torres σε αυτό το Δημοψήφισμα.

Πού μπορώ να βρω περισσότερες πληροφορίες;

A qr code with a white background

Description automatically generated

**περισσότερες πληροφορίες**

www.lwb.org.au